पाएं अपने शहर की ताज़ा ख़बरें और फ्री ई-पेपरडाउनलोड करें
युवक ने शादी का झांसा देकर युवती के साथ रेप किया। जब वह गर्भवती हो गई, तो शादी से इनकार कर दिया। सदमा युवती बर्दाश्त नहीं कर पाई। उसने फंदे से झूल कर आत्महत्या कर ली। कैंट पुलिस ने आरोपी के खिलाफ रेप और आत्महत्या के प्रयास का मामला दर्ज कर जांच में लिया है।
22 वर्षीय युवती ने बीते 10 अप्रैल को घर में फांसी लगा ली थी। जांच में सामने आया, युवती की पड़ोस में रहने वाले नीरज रजक से दोस्ती थी। वह उसके घर आता-जाता था। दोनों के बीच प्रेम संबंध हाे गया। नीरज ने युवती से शादी का झांसा देकर रेप किया। युवती ने विरोध किया, तो शादी की बात कह चुप करा दिया। फिर ये सिलसिला जारी रहा। इस दौरान युवती गर्भवती हो गई।
फिर कर दिया शादी से इनकार
नीरज से उसने कई बार शादी करने के लिए कहा, लेकिन वह हर बार बहाना कर टाल जाता था। युवती ने शादी के लिए जोर दिया। इस पर नीरज ने युवती को धमकी देते हुए इनकार कर दिया। नाराज होकर युवती ने फांसी लगा ली। टीआई विजय तिवारी के मुताबिक आरोपी नीरज रजक के खिलाफ धारा 376 व 306 भादवि का प्रकरण दर्ज कर जांच में लिया है।
उधर, पनागर में नाबालिग को किया प्रेग्नेंट
पनागर क्षेत्र में रहने वाली नाबालिग को युवक अपने प्रेम जाल में फंसाया और उसे गर्भवती कर दिया। लड़की के मुताबिक आरोपी गांव का संदीप नाम का युवक है। 2018 में उसकी दोस्ती संदीप से हुई थी। पहले उनके बीच फोन पर बातचीत होती थी। इसके बाद संदीप ने उसे खेत में बने मकान में मिलने बुलाया। जहां उसके साथ रेप किया। शादी का झांसा देकर वह कई बार उसके साथ संबंध बनाता रहा। नाबालिग गर्भवती हो गई। संदीप को इसके बारे में बताया, तो वह छोड़कर भाग गया। लड़की ने मां से आपबीती सुनाई। इसके बाद थाने में शिकायत दर्ज कराई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn